## Zakon o izmjenama i dopunama Zakona o zdravstvenom osiguranju

### NN 177/2004 (15.12.2004.), Zakon o izmjenama i dopunama Zakona o zdravstvenom osiguranju

# Hrvatski sabor

3076

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZDRAVSTVENOM OSIGURANJU

Proglašavam
Zakon o izmjenama i dopunama Zakona o zdravstvenom osiguranju, koji je donio
Hrvatski sabor na sjednici 3. prosinca 2004. godine.

Broj: 01-081-04-3748/2
Zagreb, 10. prosinca 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZDRAVSTVENOM OSIGURANJU

Članak
1.

U
Zakonu o zdravstvenom osiguranju (»Narodne novine«, br. 94/01., 88/02.,
149/02., 117/03. i 30/04.) u članku 5. iza točke 4. dodaje se točka 4.a koja
glasi:

»4.a
osobe članovi uprave trgovačkih društava, ako nisu osigurane po osnovi rada,«.

Točka
6. mijenja se i glasi:

»6.
osobe zaposlene kod diplomatskih misija i konzularnih ureda strane države sa
sjedištem u Republici Hrvatskoj,«.

Točka
9.mijenja se i glasi:

»9.
osobe koje na području Republike Hrvatske obavljaju gos­podarsku djelatnost,
upisane u odgovarajući registar (obrtnici, prijevoznici, ugostitelji i trgovci
pojedinci), te osobe koje u skladu s posebnim propisom samostalno u obliku
zanimanja obavljaju profesionalnu djelatnost (odvjetnici, doktori medicine i
stomatologije, umjetnici, novinari, prevoditelji, lektori, športaši i drugi),«.

Iza
točke 9. dodaje se točka 9.a koja glasi:

»9.a
svećenici i drugi vjerski službenici vjerske zajednice, koja je upisana u
evidenciju vjerskih zajednica koju vodi nadležno državno tijelo, ako nisu
osigurani po osnovi rada,«.

Iza
točke 10. dodaju se točke 10.a i 10.b koje glase:

»10.a
osobe koje u Republici Hrvatskoj obavljaju djelatnost poljoprivrede i šumarstva
kao jedino ili glavno zanimanje, i koji su obveznici poreza na dohodak ili
poreza na dobit,

10.b osobe koje su upisane u registar obveznika
poreza na dohodak od samostalne djelatnosti za čije obavljanje nije propisano
izdavanje odobrenja ili obveza registracije te djelatnosti, a nisu osigurane po
osnovi rada,«.

U točki 11. iza riječi: »prebivalište« dodaju se
riječi: »ili stal­ni boravak«,

U točki 12. riječi: »trajnim nastanjenjem« zamjenjuju
se rije­čima: »stalnim boravkom«,

U točki 13. podtočki h) riječi: »novčanih primitaka«
zamje­njuju se riječima: »drugih dohodaka«.

Članak 2.

U članku 12.a stavku 1. riječi: »novčanih primitaka«
zamje­njuju se riječima: »drugih dohodaka«.

U stavku 2. riječi: »novčane primitke« zamjenjuju se
rije­či­ma: »druge dohotke«.

Stavak 3. briše se.

Članak 3.

U
članku 13. točka 1. mijenja se i glasi:

»1.
učenici i studenti na redovnom školovanju za vrijeme praktične nastave, za
vrijeme stručne prakse, stručnih putovanja, odnosno za vrijeme rada putem
posrednika pri zapošljavanju učenika i studenata,«.

Iza točke
10. dodaje se točka 11. koja glasi:

»11.
osobe na odsluženju vojnog roka (ročnici) te pričuvnici za vrijeme obavljanja
službe u oružanim snagama Republike Hrvatske.«

Članak
4.

U članku 20. stavku 1. broj: »10.« zamjenjuje se
brojem: »9.«, a riječi: »točke 22., 24. i 25.« zamjenjuju se riječima: »točke
10.a, 10.b, 20., 24. i 25.«.

Članak 5.

U članku 21. stavku 1. podstavku 2. riječ: »primici«
zamje­njuje se riječima: »drugi dohoci«.

Članak 6.

U članku 22. stavak 1. mijenja se i glasi:

»Pravo na naknadu plaće zbog bolovanja pripada
osiguranicima iz članka 5. točke 1. – 9., točke 10.a i 10.b te točke 20., 23. i
25., ovoga Zakona, pod uvjetom da ostvaruju plaću.«

Članak 7.

U članku 37. stavku 2. riječi: »novčani primici«
zamjenjuju se riječima: »drugi dohoci«.

Članak 8.

U naslovu iznad članka 39.a i u članku 39.a stavku 1.
i 2., članku 39.d i 39.e riječ: »primici« zamjenjuje se riječima: »drugi
dohoci«.

Članak 9.

Članak 47. mijenja se i glasi:

»Osnovice, stope doprinosa, način obračunavanja i
plaćanja doprinosa, rokovi plaćanja, te druga pitanja u vezi s plaćanjem
doprinosa za osnovno zdravstveno osiguranje uređuju se posebnim zakonom, ako
ovim Zakonom nije drukčije propisano«.

Članak 10.

Članci 48., 49. i 50. brišu
se.

Članak 11.

U naslovu iznad članka 52. riječ:
»plaćanja« briše se, a članak 52. mijenja se i glasi:

»Obveznici doprinosa,
obveznici obračunavanja i plaćanja doprinosa za osnovno zdravstveno osiguranje
uređuju se posebnim zakonom«.

Članak 12.

Članci 53., 54., 55. i 56.
brišu se.

Članak 13.

U članku 58. iza riječi:
»skrbi« stavlja se točka, a daljnji tekst briše se.

Članak
14.

Članak 59. mijenja se i glasi:

»Obveznici plaćanja posebnog doprinosa za korištenje
zdrav­­stvene zaštite u inozemstvu utvrđenog prema posebnom zakonu za
osiguranika koji nije osiguran kod stranog nositelja zdravstvenog osiguranja
mogu biti oslobođeni plaćanja tog doprinosa pod uvjetom da djelatnost obavljaju
u državi s kojom Republika Hrvat­ska nema zaključen ugovor o socijalnom
osiguranju ili je među­državnim ugovorom drukčije određeno, ako su zdravstvenu
zaštitu u inozemstvu osigurali o svojem trošku.

Na
zahtjev obveznika uplate doprinosa iz stavka 1. ovoga članka oslobađanje
plaćanja doprinosa utvrđuje Zavod rješenjem sukladno svom općem aktu.«

Članak
15.

Članak
60. mijenja se i glasi:

»Radi utvrđivanja točnosti podataka i činjenica o
kojima ovisi ostvarivanje prava iz osnovnoga zdravstvenog osiguranja Zavod ima
pravo kontrole poslovnih knjiga, financijske dokumentacije i drugih evidencija
obveznika uplate doprinosa.

Porezna uprava, Središnji registar osiguranika i
druga nadležna tijela obvezni su Zavodu dostavljati podatke potrebne za
ostvarivanje prava iz osnovnoga zdravstvenog osiguranja.«

Članak 16.

Članci 61., 62., 63., 64. i 65. brišu se.

Članak 17.

U članku 66. stavak 1. mijenja se i glasi:

»Osiguranicima iz članka 5. točke 9., 10., 10.a, 10.b
i 12. te osiguranim osobama iz članka 11. ovoga Zakona, koji su prema posebnom
zakonu obveznici obračunavanja i plaćanja doprinosa, a koji nisu uplatili
doprinos za osnovno zdravstveno osiguranje za najmanje tri kalendarska mjeseca
ograničava se korištenje prava iz osnovnoga zdravstvenog osiguranja na hitnu
medicinsku pomoć.«

Članak 18.

Članak
67. briše se.

Članak 19.

U članku 68. stavku 1. točki 7. iza riječi: »hitnu«
dodaje se riječ: »medicinsku«, a riječ: »magistralnim« zamjenjuje se riječ­ju:
»državnim«.

Točka 13. mijenja se i glasi:

»13. osiguranike iz članka 5.
točke 13. – 19. i 21.«.

Članak 20.

Članak 70. mijenja se i
glasi:

»Posebni doprinos za prava u
slučaju ozljede na radu i profesionalne bolesti iz članka 20. ovoga Zakona te
način obraču­navanja i uplaćivanja propisuje se posebnim zakonom.«

Članak 21.

Članak 72. briše se.

Članak 22.

U članku 94. stavku 1.
podstavku 3. riječi: »i prikuplja« brišu se.

Članak 23.

U članku 123. stavku 1.
podstavak 2. briše se.

Članak 24.

Članci 124., 125. i 126.
brišu se.

Članak 25.

Postupke za obračun i uplatu
doprinosa za osnovno zdravstveno osiguranje koji su pokrenuti zaključno do 31.
prosinca 2002., dovršit će Zavod, prema propisima koji su važili do toga dana.

Članak 26.

Ovaj Zakon stupa na snagu
osmoga dana od dana objave u »Narodnim novinama«, a primjenjuje se od 1.
siječnja 2005.

Klasa: 500-01/04-01/01
Zagreb, 3. prosinca 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 177/2004-3076